Juis as jy nog nie baie in die lewe met die HERE gegroei het kan maklik die gedagte opkom dat jy by die verworpenes behoort as jy van die verwerping behoort.
Dit kan wees dat jy in die kerk opgegroei het. Jy het by die huis van die HERE gehoor. Jy het die kategese bygewoon, jy woon die jeugvereniging of Bybelstudie by. Jy lees Bybel en jy bid. Maar vir jou gevoel staan jy so ver van Christus af. Daar is tye dat dit lyk asof die HERE vir jou so min sê. Jy ervaar in jou lewe nie die vaste vertroue op Christus. Dit lyk asof jy nie ‘n lewende band met Christus het nie. Jy sien by jouself nog so baie sondes. Jy het daardeur in jou gewete geen rus. Jy vra jou daardeur dikwels af, al sê jy dit vir niemand nie, of jy wel by Christus behoort.
Jy dink by jouself somtyds dat jy eintlik nie die tipe is om te glo nie. Jy is anders as ander in die kerk. Jy sekere mense aanwys wat baie vromer en gelowiger is. Die geloof en die kerk is baie meer vir hulle. Jy begin al hoe meer dink dat dit eintlik nie iets vir jou is nie. Jy is vir jou gevoel een van die verworpenes. Is dit vir jou nie die beste om met kerk en geloof te stop want dit word met jou tog nooit werklik iets nie.
As jy jouself hierin of in ‘n deel hiervan herken, sê die HERE jou vandag deur die Dordtse Leereëls dat die duiwel besig is om vir jou ‘n leuen te vertel. Hy probeer vir jou ontmoedig en probeer vir jou om jou te laat glo dat jy nou eenmaal nie met Christus kan leef nie.
Dit is vir jou glad nie nodig om moedeloos of onverskillig te word as jy hoor dat die HERE verwerp nie. Die HERE het toe jy ‘n babatjie was ook vir jou beloof dat Hy jou Vader wil wees en dat die Heilige Gees die geloof, die liefde vir Christus in jou wil werk. Hierdie artikel van die Dordtse Leerreëls wys vir jou ook die regte pad in hierdie omstandighede van jou lewe. Wat is die regte pad wat Christus as die Goeie Herder nou vir jou wys? Dit: “Hulle moet hulle ook nie onder die verworpenes reken nie maar ywerig voortgaan om die middele te gebruik, vurig verlang na die tyd van oorvloediger genade en dit met eerbied en ootmoed verwag.”
Hier sien ons raak hoe die Here Jesus as die Verlosser na elk e kind van God omsien. As jy dink dat die verlossing nie vir jou is nie, as jy dink dat jou verlede te sondig, te onverskillig is, roep Hy jou in liefde. Hy sê: Kom tog!
Bly die middele gebruik of gaan die middele weer gebruik as jy daarin al ontrou geword het. Wat beteken dit? Ek noem ‘n enkele ding. Baie belangrik is dit dat jy persoonlik bid en Bybellees. Dat jy so jou persoonlike band met die HERE lewendig hou. Dat jy steeds weer bly luister na die HERE se stem soos dit tot jou in die Bybel kom. Dit is belangrik dat jy nie net by die kos lees of hoor lees nie maar dat jy ook elke dag self God se Woord lees en oordink. As jy dit nie meer doen nie begin dan weer daarmee. Bid ook steeds weer persoonlik tot die HERE. Soek Hom so steeds weer in jou binnekamer. Ook as jy dink dat dit nie help nie, dat by jou nog die gevoel kort dat jy God se nabyheid voel, bly die middele gebruik dan sal die HERE jou bly lei en ook verder en dieper in die lewe met God lei.
Broers en susters, jongmense as ons dit hoor moet ons ook vandag iets vir mekaar sê. Wat is die rede dat dit reëlmatig gebeur dat in die middag baie minder van julle in die kerk is as wat daar kan wees? Is ons besig om in ons geloof en lewe met die HERE agteruit te gaan? Is ons besig meer onsself te soek as dat ons lewe en die Sondag deur die eredienste waarin die HERE tot ons kom beheers word? Wees tog trou in liefde en laat Christus tog in jou hele lewe die eerste wees. Hy roep jou ook vanmiddag om die HERE te loof en te eer en saam met Sy volk na Sy Woord te luister. Maak ook van hierdie middel trou gebruik. So wil die HERE ook jou, ook as jy jou nog ver van Christus voel, op die pad van die ewige lewe laat stap. As jy so die middele gebruik en jou deur God die pad laat wys, is dit nie nodig dat jy dink dat die geloof nie vir jou is nie, dat jy by die verworpenes behoort nie.
Wie die middele wat God gee trou gebruik en vir Christus wil leef mag weet dat hy een van God se uitverkore kinders is. Wat is nou die kenmerk van die verworpenes? Dat hulle leef vir die sonde en die wêreld. Dat hulle hul nie werklik skuldig voel as hulle sondig en op die pad van ‘n wêreldse lewe wil gaan. As jy Christus wil volg maar jy voel daar nog so min van mag jy daarin rus vind dat Christus ook vir jou sondes gesterf het.
Jy is iemand wat met erns vir die Here wil leef. Jy verander jou lewe as daarin dinge is wat nie reg vir die HERE is nie. Jy voel ook regtig skuldig oor jou sondes en jy bely dit vir God. Jou verlange is ook dat die sondige verlangens en dade uit jou lewe verdwyn, dat jy daarvan verlos word.
Maar tog as jy van die verwerping en van God se oordeel hoor, kruip die angs weer in jou hart. Dan maak jou dit weer onseker. Sou ek regtig by die gelowiges behoort. Sal dit regtig so wees dat as ek sterf die HERE my sal vryspreek. Jy kan in jou lewe nog so baie gebreke en sondes aanwys. Jou geloof is dikwels nog so klein. Sekere sondes en sondige verlangens steek nog so dikwels kop uit. Sou ek nie eerder ‘n verworpene as ‘n uitverkorene wees nie? Jy voel so skuldig en so swak en daarom kom die onsekerheid en angs in jou lewe as jy van God se oordeel hoor.
Nou sê die HERE vir jou dat jy hierdie angs en onsekerheid agter jou mag laat. Ons bely dan in die Dordtse Leerreëls: “Die barmhartige God het immers beloof dat Hy die dowwe lamppit nie sal uitblus en die geknakte riet nie sal verbreek nie”. Hier wys ons belydenis na Jesaja 42:3. Dit gaan daar oor die Kneg van die HERE, oor die Verlosser wat sal kom. Dit is ‘n profesie van Christus. Jou Heiland en Verlosser is juis so dat hy die mens wat vir Hom wil leef maar wat sien dat die lig in sy lewe nog dikwels verhinder word, dat hy nog so skuldig voel en daar verslae en gebroke van hart is juis met liefde opsoek. Die HERE slan die swakke wat jy is nie neer nie. Hy slaan die lig in jou lewe nie dood nie. Nee, die Here Jesus soek juis hulle wat swak en sondig voel met Sy liefde op en Sy hart staan vir jou op. Hy bemoedig jou en sê: Jy is my skaap. Ek sal jou versorg. Ek is met jou, My liefde omring jou. Hy sal as jy Hom soek jou in liefde aan Sy hart druk en Sy bloed sal jou sondes bedek. Hy het jou verwerping gedra en jy mag om Hom God se uitverkore kind wees.
Ons mag ook nie sê dat dit net mense buite die kerk moet bang maak nie. Die Dordtse Leerreëls reken hier met mense wat in die kerk is en ook self van God se oordeel en verwerping hoor. Dit moet so verkondig word dat hulle wat in die kerk is maar in hulle lewe nie na Christus wil luister nie, wat sê dat dit nou eenmaal nie moontlik is om in die besigheidswêreld, in die gewone lewe te leef soos die HERE dit gesê het, raaksien dat God se oordeel oor hulle lê solank hulle hul nie bekeer nie. Dieselfde geld van hulle wat net let op die lewe in hierdie wêreld. Wat mor en nie geld vir Christus se kerk en kerkbou gee omdat hulle dan nie meer op vyrdag of saterdagaand Hatfield kan toegaan of nie meer kan uit eet of nie meer wyn of drank kan drink nie. As ons nie offers vir Christus en Sy kerk wil bring nie bly ons met ons welvaard leef onder God se oordeel. Wie hom deur sondige verlangens en deur die wêreld laat beheers moet hom of haar laat waarsku deur God se verwerping om nie vir ewig die dood in te gaan. Bekeer jou as jy dit in jou lewe sien. Die Here sien na jou bekering uit want Hy het gesê: “Want Ek het geen behae in die dood van hom wat sterwe nie, spreek die HERE Here. Bekeer julle dan en leef!” (Es 18:32)